無罪假定

無罪假定係現代法律嘅一個重要原則。呢個原則係指當一個人未畀法庭判有罪之前，要先假定佢係無罪。

無罪假定係現代法治國家刑事司法通行嘅一項重要原則，係國際公約確認用嚟保護基本人權，亦係聯合國喺刑事司法領域制定同推行嘅最低限度標準之一。假如原告拎唔出足夠合理證據，被告就冇罪喇。

香港 
香港以前係英國屬地，繼承咗英國普通法嘅傳統，用無罪假定嚟對待疑犯，即係係疑犯未經審判定罪之前都必須假定為無罪。呢個原則貫穿香港刑事訴訟程序嘅每一個步驟。英國上議院議員約翰·紳奇勳爵形容呢個原則係「貫穿英國刑事法嘅金線」。

除咗咁，無罪假定亦要求控方所提出嘅所有證據都要達到毫無合理疑點(beyond reasonable doubt)先可以將被告定罪；如果唔係，係疑點利益歸於被告嘅原則下，被告會被判無罪。

香港根據加拿大最高法院係1986年嘅R. v. Oakes案例，奠定咗無罪推定嘅重要性。除咗透過案例嚟保障無罪推定，香港亦透過成文法(statute)嚟更加明確清晰咁確保呢個原則同埋延申權利獲得認可同保障。
 《香港人權法案條例》第十一(一)條確認「無罪假定原則」

《香港人權法案條例》第十一(二)(庚)條保障不自我指控權及緘默權

攷

法律